Fornyet vedtagelse af Vandhandleplan for Kalundborg Kommune 
Sagsfremstilling 
11.    Fornyet vedtagelse af Vandhandleplan for Kalundborg Kommune  
                                                                                                                        Åbent 
Sagsnr.: 326-2012-21417       J.nr.: 01.00.00           Ida Bach.: 326-2015-83697 
  
SAGSFREMSTILLING 
Staten igangsatte arbejdet med de første vandplaner i 2007.  Vandplan 1 blev påklaget til Natur- og 
Miljøklagenævnet og hjemvist til fornyet behandling i Naturstyrelsen i december 2012. En revideret vandplan blev 
endeligt vedtaget den 30. oktober 2014. Planen gælder for perioden 2010-2015. 
Kommunerne har 6 måneder til at udarbejde et forslag til vandhandleplan. Herefter er der 8 ugers høringsperiode og 
vandhandleplanen skal være endelig vedtaget senest et år efter vedtagelse af vandplan 1.  
  
Formålet med indsatserne i statens vandplan er at forbedre vandmiljøet ved at reducere påvirkningen af spildevand 
og forbedre de fysiske forhold i vandløb. 
  
Kommunens forslag til vandhandleplan er alene en prioritering af indsatserne i statens vandplan. 
  
Forslag til vandhandleplan, der beskriver indsatsen i vandområderne i første planperiode (2010-2015), skal 
vedtages og offentliggøres senest 30. april 2015. 
  
Vandhandleplanen er blevet revideret på baggrund af den nye vandplan.  Ændringerne omfatter udtagelse af en 
række tiltag på såvel spildevandsområdet som vandløbsområdet, samt en revideret tidsplan, da alle indsatser skal 
planlægges til realisering i 2015.  
  
De væsentligste ændringer i statens vandplan 1 er følgende: 
· Udtagelse af virkemidlet "ændret vandløbsvedligehold": 57 km reduceret til 0 km 
· Vandløbsrestaurering: 16 km reduceret til 9 km. 
· Åbning af rørlagte vandløb: 3,8 km reduceret til 2 km. 
· Spredt bebyggelse, forbedret spildevandsrensning: reduceret fra ca. 1450 til ca. 950 ejendomme. 
  
BEHANDLING 
Teknik- og Miljøudvalget, Økonomiudvalget, Kommunalbestyrelsen. 
  
INDSTILLING 
Plan, Byg og Miljøchefen indstiller, at forslag til vandhandleplanen vedtages. 
  
ØKONOMISKE KONSEKVENSER 
Regeringen og KL har indgået en økonomiaftale for 2013 vedr. vandplaner, Natura 2000-planer og Grøn Vækst 
samlelov. Aftalen betyder, at Kalundborg Kommune modtager 982.000 kr. årligt som DUT-midler i perioden 2013-
2015 til administration i forbindelse med udmøntning af vand- og naturhandleplaner. Forundersøgelser, projektering 
og anlægsarbejder m.v. i forbindelse med udmøntning af vandløbsindsatsen finansieres af [adresse]. 
Mie Simonsen kan søges af kommunerne gennem tilskudsordninger, som administreres af 
Naturstyrelsen/NaturErhvervstyrelsen. 
  
Bilag 
  
  
  
vandhandleplan forslag jan 2015 endelig.docx 
326-2015-51474 
  
  
Teknik- og Miljøudvalgets møde den 13. april 2015: 
Udvalget vedtog at tiltræde Plan-, Byg- og [adresse] indstilling. 
